166 Honor

Tria genera hominum sunt honoranda, scilicet, precedentens, parentes, medentes.

De honore parentum, Exod. [20:12]: *Honora patrem et matrem, ut sis longeuus super terram*. Sicut paterfamilias dat mercenario supra condutum ut melius operetur, sic Deus honorantibus parentibus longeuam promittit, Eccli. 3[:7]: *Qui honorat patrem suum vita viuet* longiori. Multum nempe tenemur recolere quanta pro nobis passi sunt et fecerint pariendo, nutriendo, fouendo quando non poteramus non iuuare.

Vnde et contra ingratos filios dicitur, Mich. 7[:6]: *Filius contumeliam facit patri, et filia consurgit adversus matrem, nurus* contra *socrum, et inimici hominis domestici ejus*. Exemplum et figura in Absolon, 2 Reg. 15[:14] qui persequebantur patrem. Et in Nabugodonosor iuniore qui diuisit cadauer patris in multas particulas quas asportauerunt uultures secundum Magister in *Historiis*. Ideo tales bene vocatur catelli canum, qui dum iuuenes sunt sequntur matrem, sed cum adoleuerunt ultuntur preripere a matre, os proiectum, contra quos Ambrosius in *Hexameron,* dicit Ciconis debilitatos parentes cibis fouet, alis sustentat, ad volandum excitat.

Super legitur de hupupa quod cum parentes presenectute visum amittit, proles querit lapidem in margine maris ex cuius apposicione visus restituitur. Sed timendum est homine de multis filiis quod si parens homine vnum oculum amiserit vellent quod /f. 49va/ ambos amitteret contra quos, Prou. 23[:22]: *Audi patrem, qui te genuit, et ne* *contemnas cum senuerit*. Et si queratur de causa tante ingratitudinis posset responderi quod defectus correctionis in iuuentute. Vnde quidam sapiens: Noua testa capit, inueterata sapit. Et alius: Qui non assuescit virtuti dum iuuenescit, a viciis nescit discedere quando senescit.

¶ Cera mollis de facili imprimitur, virga nouella facile flectitur, Eccli. [30:1]: *Qui diligit filium* assiduet ei *flagella*. Quia confusio patris est filius indisciplinatus. Vnde narrat Boethius, *De disciplina scholarium,* de filio ducto ad suspendium incedente nasum patris osculum porrigentis <~~in disciplinatus Vnde narrat~~> eo quod non corripuerat eum in iuuentute.

¶ Item, honorari solent homines propter tria. Propter sapientiam honorantur magistri et medici, Eccli. 38[:1]. Honorantur religiosi, Eccli. 10[:23]: *Semen hominum honorabitur hoc*, *quod timet Deum*. Propter potestatem honorantur prelati, Psal. [28:2]: *Afferte Domino gloriam et honorem*. Inde est quod veniente Christo Ierusalem, Hebrei qui audierant verba sapientie in predicacione, eius opera sanctimonie in conuersacione, facta potencie in miraculorum operacione, egressi sunt cum ramis ut eum reciperent honorifice.

Item, domini venientes ad ciuitates suas solent tripliciter honorari in populorum occursibus, in canticis et laudibus, in preciosis muneribus. Isto modo fuit processio facta Christo in die Palmarum in frondium deportacione, in vestium prostracione, in modulorum decantacione.